מוסטפא פאל

מוסטפא פאל (בצרפתית: Moustapha Fall) הוא כדורסלן צרפתי המשחק באולימפיאקוס מליגת העל היוונית והיורוליג בעמדת הסנטר. פאל בולט בגובהו, שעומד על 2.18 מטרים.

קריירה מקצועית 
פאל שיחק בליגה הצרפתית מ-2011 עד 2017. בעונת 2015/16 שיחק באולימפיק אנטיב, שם הוביל את הליגה בחסימות. הוא חתם באלאן שאלון לעונת 2016/17. בעונה זו זכתה שאלון באליפות, מה שהיה התואר הלאומי הראשון של פאל. בנוסף הוא שיחק בגמר היורופקאפ עם שאלון, שם הפסידה קבוצתו לנאנטר, אך הוא זכה בתואר ה-MVP של הגמר. בשני המשחקים של הגמר הוא העמיד ממוצעים של 14 נקודות, 7.5 ריבאונדים וחסימה אחת.

לפני תחילת העונה השתתף פאל בליגת הקיץ של ה-NBA של 2016 בלאס וגאס במדי הלוס אנג'לס לייקרס.

ב-13 ביולי 2017 חתם פאל במועדון הטורקי סאקאריה.

ב-26 ביולי 2018 הוא חתם בלוקומוטיב קובאן מהליגה המאוחדת של VTB.

ב-21 ביולי 2019 חתם פאל בטורק טלקום מליגת העל הטורקית בכדורסל וליגת האלופות בכדורסל. באוקטובר 2020 הוא נבחר לחמישייה השנייה של ליגת האלופות.

ביוני 2021 חתם פאל בקבוצת היורוליג היוונית אולימפיאקוס. ב-28 בפברואר 2022 הוא האריך את חוזהו בקבוצה עד 2025.

הוא אחיו של הכדורסלן יוסופה פאל מאסוול ליון-וילרבאן.

בנבחרת הלאומית 
פאל השתתף עם נבחרת צרפת באולימפיאדת טוקיו 2020, בה זכה במדליית הכסף, והעמיד ממוצעים של 3.8 נקודות, 2.3 ריבאונדים, אסיסט אחד ו-0.5 חסימות.

פרסים והישגים

קריירת מועדונים

אלאן שאלון 
 אליפות צרפת בכדורסל: 1 (2017)

אסוול ליון-וילרבאן 
 אליפות צרפת בכדורסל: (2021)
 זכייה בגביע הצרפתי: (2021)

אולימפיאקוס 
 זכייה בגביע היווני: (2022, 2023)

אישי 
 החמישייה השנייה של ליגת האלופות בכדורסל: 1 ()
 MVP של גמר הגביע הצרפתי: 1 (2021)
 שחקן ההגנה של הליגה הצרפתית: 2 (2017, 2021)

נבחרת צרפת 
 מדליית כסף אולימפית: 1 (2020)

קישורים חיצוניים

הערות שוליים 

כדורסלנים צרפתים
צרפתים ממוצא גוואדלופי
זוכי מדליית כסף אולימפית מצרפת
כדורסלני טורק טלקום
כדורסלני לוקומוטיב קובאן
כדורסלני אלאן שאלון
כדורסלני אסוול ליון-וילרבאן
צרפתים שנולדו ב-1992
כדורסלנים צרפתים באולימפיאדת טוקיו (2020)